H2O: Just Add Water

H2O: Just Add Water, også kjent som H2O, er en australsk eventyrserie som gikk på Network Ten fra 2006 til 2010. Den ble utviklet av Jonathan M. Shiff og er beregnet på barn og tenåringer. Den er filmet på Sea World og andre steder rundt i Gold Coast.

Serien ble første gang sendt i Australia på Network Ten og senere på Disney Channel Australia og ble etter hvert solgt til over 120 land,. Den ble sendt for første gang i Norge på Jetix sommeren 2007. Serien har i Norge blitt sendt på TV-kanalene Jetix, Disney Channel, NRK (NRK1 og NRK Super).

Serien handler om tre tenåringsjenter som blir havfruer i kontakt med vann. Introsangen «No Ordinary Girl» er sunget av Ellie Henderson i sesong 1, av Kate Alexa i sesong 2 og av Indiana Evans i sesong 3.

I 2013 kom spin-off-serien Mako: Island of Secrets som  handlet om 15-åringen Zac og havfruene Sirena, Nixie og Lyla.

 Handlingsreferat 
Rikki Chadwick, Emma Gilbert og Cleo Sertori er tre australske jenter i tenårene som befinner seg strandet på den mystiske øya Mako. De havner i et stort basseng som ligger under en sovende vulkan, akkurat i det en fullmåne passerer over dem og bader hele bassenget i månelys. Jentene blir deretter reddet og brakt tilbake til land, hvor de forsøker å gå tilbake til deres normale liv.

Men jentene oppdager snart at livet deres har blitt alt annet enn normalt. Jentene oppdager at 10 sekunder etter at de har kommet i kontakt med vann, forvandles de til havfruer. Etter ytterligere eksperimentering oppdager jentene også at de har overnaturlige krefter når de befinner seg i vannet. De tre jentene får hjelp fra Cleos gode venn Lewis McCartney, for å hjelpe dem med å holde hemmeligheten skjult, og finne ut mer om hva som egentlig har skjedd med dem.

Hverdagssituasjoner, som å bade og håndtere regnvær, blir vanskelige ettersom jentene sliter med deres nyvunne evner, som har mange fordeler og ulemper. Samtidig som de forsøker å holde kreftene deres hemmelige for alle andre, inkludert familiene deres. De tilpasser seg etter hvert deres nye evner og livsstil. Den andre sesongen introduserer også Charlotte Watsford, en rival til Cleo, som begynner å gå på stevnemøter med Lewis McCartney kort tid etter at Lewis hadde slått opp med Cleo.

Charlotte får også havfrue-krefter, og blir de tre jentenes viktigste antagonist. I sesong tre forlater Emma TV-serien, fordi karakteren ønsket å reise verden rundt sammen med foreldrene hennes. En ny karakter, Bella Hartley, blir introdusert, og det oppdages at hun har vært en havfrue siden hun var ni år gammel. En ny gutt, Will Benjamin, kommer også og blir venner med de tre jentene etter at han oppdager at de er havfruer. Jentene oppdager også at Jorden er på vei til å bli truffet av en komet som kan ødelegge hele planeten. De må forsøke å finne på en plan for å stoppe denne katastrofen.

 Skuespillere 
 Emma Gilbert (Claire Holt) 
 Rikki Chadwick (Cariba Heine)
 Cleo Sertori (Phoebe Tonkin) 
 Isabel "Bella" Hartley (Indiana Evans)
 Fra og med andre sesong kommer Charlotte Watsford (Brittany Byrnes) som den fjerde havfruen i serien. 
 Lewis McCartney (Angus McLaren)
 Will Benjamin (Luke Mitchell)
 Zane Bennett (Burgess Abernethy)

Andre som er med:
 Miss Louise Chatham (Christine Amor & Teri Haddy) 
 Byron (Christopher Poree) 
 Miriam (Annabelle Stephenson) 
 Kim Sertori (Cleo Massey) 
 Elliot Gilbert (Trent Sullivan) 
 Wilfred (Ariu Lang Sio) 
 Doctor Denman (Lara Cox)

 Referanser 

 Eksterne lenker 

 H2O: Just Add Water – ZDF Enterprises' salgsfremmende nettsted

Kategori:Australske barneserier
Kategori:Fantasyserier
Kategori:Ungdomsserier
Kategori:Australske TV-produksjoner fra 2000-årene
Kategori:Australske TV-produksjoner fra 2010-årene
Kategori:TV-produksjoner på Network Ten